**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS TARYBOS 2017 M. GRUODŽIO 21 D. SPRENDIMO NR. B1-238 „DĖL MOLĖTŲ RAJONO SAVIVALDYBĖS VIETINĖS RINKLIAVOS UŽ LEIDIMO IŠDAVIMĄ PREKIAUTI AR TEIKTI PASLAUGAS SAVIVALDYBĖS TARYBOS NUSTATYTOSE VIEŠOSIOSE VIETOSE NUOSTATŲ PATVIRTINIMO" PAKEITIMO**

2020 m. liepos 23 d. Nr. B1-205

Molėtai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, siekdama patikslinti vietinės rinkliavos už leidimo išdavimą prekiauti ar teikti paslaugas viešosiose vietose reglamentavimą,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatų, patvirtintų Molėtų rajono savivaldybės tarybos 2017 m. gruodžio 21 d. sprendimo Nr. B1-238 „Dėl Molėtų rajono savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose nuostatų patvirtinimo“:

1. 7.2.3 punktą ir jį išdėstyti taip:

„7.2.3. prekybos vietai nuo 10,1 kv. m ploto iki 30,0 kv. m ploto – 6,0 Eur/dienai, 120,0 Eur/mėn.“,

2. 7.2.4 punktą ir jį išdėstyti taip:

„7.2.4. prekybos vietai nuo 30,1 kv. m ploto iki 40,0 kv. m ploto – 10,0 Eur/dienai, 200,0 Eur/mėn.“.

Savivaldybės meras Saulius Jauneika